Grasui

Grasui is die Afrikaanse benaming vir Allium schoenoprasum, die kleinste spesie van die eetbare uie.

Dit is 'n gewilde, eetbare meerjarige plant en kom wydverspreid in die natuur voor in groot dele van Europa, Asië en Noord-Amerika.Allium schoenoprasum feiteblad , Missouri Botaniese tuin, URL besoek op 25 Januarie 2014 A. schoenoprasum is die enigste uispesie wat inheems is aan beide die Ou- en Nuwe wêreld.

Die wetenskaplike naam van die spesie is afgelei van die Griekse skhoínos (riete) en práson (leek).Gräslök Uit: "Den virtuella floran", URL besoek op 13 Junie 2006 Die Engelse naam chive is afgelei van die Franse woord cive en van cepa, die Latynse woord vir uie.Chives  Uit: "homecooking.about.com", URL besoek op 13 Junie 2006

Grasuie is 'n algemeen gebruikte plant en kan in kruidenierswinkels gekoop word of in tuine gekweek word. In kookkuns word die lowwe en die onoopgemaakte, onvolwasse blomknoppe in blokkies gekerf en gebruik as 'n bestanddeel vir visgeregte, aartappeldisse, sop en ander geregte. Grasuie het insekwerende eienskappe wat gebruik kan word om peste in tuine te help beheer.

duimnael|Jong lote nadat die grasui ontkiem het

 Verwysings 

Kategorie:Groente
Kategorie:Kruie